من رحت عني وعفتني بلايه روح
اني عندي دموعي كلش غاليات
ومايرخصن الا يم الغالي
واغله واحد انت والعالم وراك
وحالي من تروح يكره حالي
ولذلك انه من بجيت عليك
عيوني طاحن مو دموع كبالي
من رحت عني وعفتني بلايه روح
ع الاقل جارجعت دلالي
وجا كلت مسكين خل اعطف عليه
وخل اعذره وكلشي ماسوالي
انته مو مالي واخذت روحي ومشيت
شراح تاخذ كون صاير مالي
انه ردت اولهم بكلبك اصير
عمي مو اول اصير التالي
واني من عنبك ابد ماخصليت
عاد انعم الله من احصل سلالي
شبيك متعجب طحت يمك جتيل
هو غير انته الصري جتالي